Ísland – allt áriðer markaðsverkefni sem hefur þann tilgang að festa ferðaþjónustu í sessi sem heilsársatvinnugrein og auka arðsemi af greininni . Ríkisstjórn Íslands hefur samþykkt að veita á næstu tveim árum allt að 200 milljónum króna á ári til verkefnisins , enda sé samanlagt framlag annarra þátttakenda ekki lægri fjárhæð . Því er nú stefnt að gerð nýs samnings fyrir árin 2015 og 2016 en núgildandi samningur rennur út í lok þessa árs . Verkefnið er markaðs - og kynningarverkefni fyrir Ísland og íslenska ferðaþjónustu á erlendum mörkuðum . Markaðssetningin fer fram undir formerkjum Inspired by Iceland . Framlögum í verkefninu skal varið með almennum hætti og kynningarefni á vegum þess er í þágu ferðaþjónustunnar í heild . Helstu markmið verkefnisins eru að jafna árstíðasveiflu í ferðaþjónustu , auka meðalneyslu ferðamanna og bæta viðhorf og vitund gagnvart Íslandi sem heilsársáfangastað . Lágmarksframlag þátttakenda til samningsins eru 20 m.kr . Fyrirtækjum , félagasamtökum , sveitarfélögum , stofnunum og öðrum er heimilt að mynda hóp sem yrði aðili að samningnum . Íslandsstofa er framkvæmdaraðili verkefnisins og veitir allar nánari upplýsingar . Áhugasamir sendi tölvupóst á [ email protected ] fyrir 15. desember n.k .